**ZAPISNIK**

**2. redne seje Sveta staršev šole, 13. 2. 2023 ob 18. 00 v zbornici OŠ Duplek**

Prisotni člani SS: Katja Prosen (predsednica SS), Jasna Cesar, Andreja Čelofiga, Aleš Jambrek, Robert Jambrović, Nina Kobal, Beno Kocbek, Nataša Križanec, Nina Laure, Mojca Lešnik, Barbara Lešnik Mulec, Patricija Ornik, Iris Potrč, Aleš Mrkela, Saša Staroverški, Nastja Škof, Tanja Usar, Maja Vargazon, Barbara Žgajner;

Odsotni člani SS: Doroteja Drozg, Karmen Golob, Suzana Graber, Blanka Korošec, Ines Krajnc, Alenka Kren (neopravičeno).

Ostali prisotni: ravnatelj zavoda Đano Novak, pomočnica ravnatelja za šolo Brigita Bračič.

Zapisnikar: Branka Novak Gornik.

**Dnevni red:**

1. Otvoritev sestanka, pozdrav in ugotovitev sklepčnosti.
2. Potrditev dnevnega reda.
3. Potrditev sklepov zapisnika 1. redne seje SS.
4. Poročilo o 1. ocenjevalnem obdobju.
5. Poročilo šolskega sklada v l. 2022 in program dela v l. 2023.
6. Obravnava in sprejem poslovnika SS.
7. Predlog novih cen prehrane.
8. Pobude, predlogi, vprašanja.

**A 1**

Ravnatelj in predsednica sveta staršev pozdravita navzoče in se vsem zahvalita za sodelovanje. Predsednica sveta staršev ugotovi in potrdi sklepčnost.

**A 2**

Predsednica predlaga dopolnitev dnevnega reda in sicer, pod točko 6. - Obravnava in sprejem Poslovnika sveta staršev in pod točko 7. - Predlog novih cen prehrane.

Prisotni se strinjajo s predlaganim dnevnim redom in ga potrdijo.

**SKLEP ŠT. 1:**

**Člani sveta staršev šole soglasno potrdijo predlagan dnevni red sestanka.**

**A 3**

Predsednica preide na obravnavo in potrditev sklepov zapisnika 1. redne seje sveta staršev.

Pripomb na zapisnik, oz. na sklepe zapisnika ni.

**SKLEP ŠT. 2:**

**Člani sveta staršev šole soglasno potrdijo zapisnik, oz. sklepe 1. redne seje sveta staršev.**

**A 4**

Ravnatelj predstavi kvantitativno in kvalitativno analizo učnega in vzgojnega uspeha in izpostavi naslednje:

Ravnatelj predstavi kratek povzetek gradiva o analizi VID v 1. poletju, ki so ga starši prejeli med gradivom.

Pri delu z učenci so se pokazale izrazite težave na učnem in socialno čustvenem področju, kar zahteva poseben pristop pri realizaciji učnega načrta, letne priprave in vzgojnega načrta. Poslužujemo se naprednih učnih strategij, s katerimi želimo pri učencih izboljšati znanje in izboljšanje socializacije otrok.

Največ učnih in vedenjskih težav opažamo pri učencih na predmetni stopnji zaradi zahtevnosti učne snovi, nekaj pa je vpliva tudi zaradi predmetnega pouka. K sreči sta odziv in sodelovanje staršev teh otrok zelo dobra, tako da težave rešujemo sproti. Vključujemo tudi zunanje institucije, vendar se tudi te soočajo s pomanjkanjem kadra in zato ne pride do določenih obravnav. Bojimo se, da bo uspeh pri učencih začel padati, čeprav smo zaenkrat na ravni, ki je normalna in sprejemljiva.

Naš način dela temelji na načelih formativnega spremljanja. Učencem moramo ponuditi čim več možnosti za raziskovalno delo, še posebej sposobnejšim in nadarjenim. Način poučevanja se posodablja tudi na področju digitalizacije.

Ugotavljamo, da imajo učenci še vedno težave na področju bralne pismenosti. V šestih in sedmih razredih se pojavljajo težave pri tehniki branja, zato bi učenci nujno morali brati tudi doma (predvsem leposlovje). Zato bo v bodoče potrebno načrtno in dosledno delo za razvoj bralne kulture, ki se mora prenesti tudi na starše (starše prosimo, naj doma berejo z otroki in se nato skupaj pogovorijo o prebrani vsebini).

Predsednica sveta staršev doda, da otroci sicer berejo tekoče, vendar ne vedo, kaj so prebrali. To se odraža pri testih in drugih nalogah, saj ne razumejo navodil. Pove še, da starši opažajo, da so delovni zvezki dokaj izpopolnjeni in dobro pripravljeni.

Predstavnica 3. B. razreda pripomni, da starši tretjih razredov ugotavljajo, da so testi preobsežni in jih otroci ne zmorejo rešiti v 45 minutah, kolikor traja šolska ura.

Ravnatelj doda, da je v šolstvu predvidena reforma, ki bo morala urediti posamezna področja v šolskem sistemu, tako na ravni osnovnih, kot srednjih šol. Pričakujemo prenovo učnih načrtov in večji poudarek na vzgoji in socialnih stikih otrok.

Večina otrok želi nadaljevati šolanje na gimnazijskih in drugih srednješolskih programih, nihče ne želi v poklicne šole. Zadnja leta se opaža velik padec uspeha pri učencih v srednjih šolah in pričakuje se, da bo reforma vplivala na kvaliteto znanja.

Naši učitelji se že nekaj časa izobražujejo in novosti dela uvajajo v vsakodnevno prakso. Po ocenjevalnem obdobju se bodo letne priprave prilagodile trenutnemu stanju, saj je potrebno znanje utrdit še več časa namenit ponavljanju in preverjanju znanja.

Veliko dela bo treba vložiti na vzgojnem področju. V današnjem času, ko imajo na posameznika močan vpliv družbena omrežja, moramo pri učencih biti pozorni na krepitev vrednot za delo, na ustrezne socialne stike v šoli in domačem okolju. Vzgojne načrte bomo prilagodili glede na pojave raznih oblik nasilja in neprimernih medosebnih odnosov v šoli.

Predstavnica staršev 8. B. pove, da je potrebno izpostaviti in pohvaliti razrednika 8.B. razreda. Znanje, ki ga učitelj posreduje učencem je zelo pomembno, vendar je pomemben tudi odnos učitelj – učenec. Razrednik 8. B. razreda – učitelj Primož, sproti rešuje in obravnava problematiko z učenci, jim svetuje in o tem sproti obvešča tudi starše. Sicer je potrebno izpostaviti in pohvaliti, da se na tej šoli ob reševanju problematike vključujejo tako učitelji, kot socialna služba, kar se na drugih šolah ne.

Ravnatelj izpostavi, da se cilji zavoda udejanjajo tudi skozi trajnostni razvoj in ekološko ozaveščenostjo.

**SKLEP ŠT. 3:**

**Člani sveta staršev šole soglasno potrdijo, da so seznanjeni s Poročilom o analizi dela v 1. polletju šol. l. 2022/23.**

**A 5**

Poročilo o delovanju šolskega sklada poda ravnatelj.

Zahvala gre pomočnici ravnatelja za šolo, ki vsa leta uredi donatorska sredstva za šolski sklad v vrednosti 1000 €, prav tako staršu, ki je v sklad vrtca doniral 1850 €. Pohvala gre tudi vsem ostalim staršem, saj se je znesek donacij podvojil glede na preteklo leto. Zahvala tudi vsem zaposlenim in staršem, ki so podali soglasje, da se del njihove dohodnine nameni v šolski sklad in sklad vrtca. V skladu s Sklepom vlade o upravičencih do donacij in Uredbe o namenitvi dela dohodnine za donacije se je odzvalo 23 zaposlenih. Za starše nimamo podatkov, o vsoti zbranih sredstev s tega vira prihodkov vas bomo obvestili na naslednjem sestanku.

Sestal se je upravni odbor sklada, ki je bil seznanjen s poročilom o delovanju in o stanju sredstev v l. 2022 ter programom dela za l. 2023, ki je bil pripravljen že v mesecu septembru.

Upravni odbor je sprejel naslednje sklepe:

SKLEP ŠT. 4

Upravni odbor soglasno sprejme poročilo o poslovanju šolskega sklada OŠ Duplek za l. 2022.

SKLEP ŠT. 5

Upravni odbor soglasno potrdi program dela sklada OŠ Duplek za leto 2022/23 in porabo sredstev za financiranje dejavnosti, za nabavo nadstandardne opreme in projekte, za katere so donatorji izrecno namenili sredstva.

SKLEP ŠT.6

Upravni odbor soglasno potrdi, da se s strani staršev v l. 2023 zbirajo sredstva 2-krat v višini 10 €.

Prioriteto nabav določi vodstvo zavoda s člani strokovnih delavcev zavoda UO.

V zvezi s programom dela šolskega sklada je predsednik sklada podal predloge za program dela sklada v l. 2023:

* Izvajanje dejavnosti, ki presegajo obseg in sestavine obveznega izobraževalnega programa osnovne šole in izvajanje obogatitvenih, oziroma dodatnih programov vrtca.

 Večina sredstev se nameni za izvedbo dejavnosti izven rednega programa in sicer v

 največji meri za prevoze na tekmovanja in različne prireditve.

* Za nakup nadstandardne opreme. Večina sredstev se nameni za IKT opremo.
* Za izvedbo projekta, naloge ali nakup opreme za katero donator izrecno donira sredstva v sklad in je v skladu s predpisi dopustna.

* Pomoč pri izobraževanju ter vključevanju v dejavnosti zavoda za učence s slabim socialnim in materialnim statusom. Tem učencem se namenijo tudi sredstva iz donacij projekta Drobtinica.

Prioriteto nabav določi vodstvo zavoda glede na tekoče potrebe, skupaj s člani strokovnih delavcev UO zavoda.

**SKLEP ŠT. 4**

**Člani sveta staršev šole soglasno potrdijo Finančno poročilo sklada za l. 2022 in Program dela sklada OŠ Duplek za leto 2023.**

**A6**

Ravnatelj predstavi Poslovnik sveta staršev Zavoda OŠ Duplek. Večjih vsebinskih sprememb ni, je pa obnovljen zapis posameznih členov. Spremenil se je le del vsebine obstoječega pravilnika, saj je le ta že zapisana v Zakonu o organizaciji in financiranju vzgoje in izobraževanja.

Člane sveta staršev g. ravnatelj pozove za predloge in pobude na Poslovnik.

Predlogov in pobud ni.

**SKLEP ŠT. 5**

**Člani sveta staršev soglasno potrdijo Poslovnik sveta staršev.**

**A7**

Ravnatelj poda razloge za dvig cen obrokov šolske prehrane:

* napredovanja delavcev v višje plačne razrede v mesecu decembru 2022,
* dvig višine minimalne plače s 1. 1. 2023,
* dvig cen materialnih stroškov in živil (20-30%).

Predlaga se naslednja sprememba cen prehrane:

**učenci:**

1. do 4. razred

zajtrk: 0,40/0,44 (9%)/0,5(10%) malica: 0,90 kosilo: 2,20/2,40 (9%)/2,60(8%)

5. do 9. razred malica: 0,90 kosilo: 2,50/2,70 (8%)/3,00(11%)

**učitelji:** malica: 1,10/1,20 (9%)/1,3(10%) kosilo: 4,00/5,30 (32%)/5,5(10%)

**drugi:** kosilo: 4,50/5,80 (30%)/6,0(10%)

Starši nimajo pripomb na predlagane cene.

**SKLEP ŠT. 6**

**Člani sveta staršev soglasno potrdijo, da so seznanjeni s predlogi novih cen obrokov šolske prehrane.**

**A8**

Ravnatelj poda naslednje informacije:

Informacija o vpisu v šolo in vrtec.

Vpis otrok v šolo bo potekal 14. in 15. 2. 2023. Večji težav glede vpisa ne pričakujemo. Za vpis v OŠ Sp. Duplek je predvideno 23 otrok, v OŠ Dvorjane 14 otrok in v OŠ Žitečka vas 12 otrok.

Vpis otrok v vrtec bo potekal od: 20.3. do 23. 3. 2023.

Ravnatelj člane sveta staršev seznani z odločitvijo, da se bo po 40 letih dopolnjene delovne dobe, s 1. 9. 2023 upokojil. Postopki za imenovanje novega ravnatelja Zavoda OŠ Duplek, se bodo pričeli v mesecu marcu 2023.

Ravnatelj ponovno izpostavi težave z iskanjem kadra za nadomeščanje učiteljev, saj je na trgu dela velik primanjkljaj. Pred kratkim je dal odpoved učitelj športne vzgoje zaradi anonimne prijave o njegovi neprimernosti za učitelja. Učitelj je pojasnil, da s takšnim bremenom ne more delati in da za to daje odpoved. Na anonimko se je odzvala tudi šolska inšpekcija, ki je primer zaključila, saj ni ugotovila neprimernosti dela učitelja. V tem času smo zaposlili novega učitelja, ki je bil edini kandidat.

Starše zanima, kaj je šola storila glede objave na družbenih omrežjih, da se pri šoli ustavlja avtomobil, ki vabi mimoidoče otroke. Ravnatelj pove, da so prijavo na policijo podali krajani in tudi sam je preveril na policiji, kjer je prejel odgovor, da v zvezi z omenjeno prijavo ni nič znanega.

Starši želijo informacijo o povzročiteljih in sankcijah v zvezi s poškodovano hiško, ki je bila del božičnega sejma in je stala ob novi športni dvorani. Ravnatelj pove, da je za to pristojna občina, saj je bila organizatorka sejma, poleg tega pa se je vandalizem zgodil v popoldanskem času, torej izven šolskega delovnega časa in prostora. Občina je posredovala prijavo na policijo.

Seja se je zaključila ob 20.00 uri.

Zapisala Predsednica sveta staršev

Branka Novak Gornik Katja Prosen

Priloge:

* Poročilo o Analizi dela v 1. polletju šol. leta 2022/23.
* Poročilo šolskega sklada v l. 2022.
* Poslovnika SS.